《送陈志仁赴河州司理》
宋代·邹浩

佳人宰木悬秋月，稚子霏霏洒清血。枯风冷雨暗长天，借使端居亦心折。

问君夙驾今何之，万里关河西复西。西州平昔但闻语，不意黄尘随绿衣。

将军雅歌飞玉觞，健儿如鼠马如羊。桁杨生耳卧庭庑，日冀宾僚来畯良。

雪霜肃杀百草死，孤峰袅袅砂碛光。城头笳鼓咽初晓，梦破衾裯皆异乡。

情钟矧复是君辈，只应矛槊攒中肠。只应矛槊攒中肠，当思大人在高堂。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。